Source: http://dorin.ciuncan.com/page/51/
Timestamp: 2020-07-03 16:59:39+00:00

Document:
March 19th, 2011 | Tags: Daune morale, SOCIETATE DE ASIGURĂRI, SOLIDARITATE | Category: jurisprudenta ICCJ | Leave a comment
DAUNE MORALE, RASPUNDEREA CIVILA CONTRACTUALA
Prin sentinţa comercială nr. 6683 din 28 mai 2008, pronunţată în dosar nr. 44390/3/2007, judecătorul fondului din cadrul Tribunalului Bucureşti, secţia a VI-a comercială, a admis acţiunea formulată de reclamanta SC O. SRL în contradictoriu cu pârâta SC G.C. SRL, a dispus rezoluţiunea contractului din 19 iulie 2006 şi a obligat pârâta să plătească reclamantei suma de 33.459,42 lei.
În considerentele sentinţei, judecătorul fondului a reţinut că prin acţiunea sa, înregistrată iniţial pe rolul Judecătoriei sectorului 2 Bucureşti, şi declinată în favoarea tribunalului, prin sentinţa civilă nr. 8799 din 5 noiembrie 2007, pronunţată în dosar nr. 8444/300/2007, reclamanta a solicitat obligarea pârâtei la plata sumei achitate în contul contractului încheiat între părţi, precum şi la plata de daune în cuantum de 50% din valoarea plătită. Ulterior, reclamanta şi-a completat acţiunea, solicitând şi rezoluţiunea contractului din 2006 pentru neîndeplinirea de către pârâtă a obligaţiei asumate. S-a reţinut că pârâta s-a obligat să vândă şi să implementeze sistemul economico-financiar G.E., utilizarea programului fiind limitată doar societăţii beneficiare – reclamanta. Prin protocolul din data de 6 decembrie 2006 părţile contractante au constatat că operaţiunea de validare a aplicaţiei economico-financiară nu a fost implementată, pârâta asumându-şi obligaţia de a realiza implementarea aplicaţiei până la 31 decembrie 2006, cu un termen limită la 1 ianuarie 2007. În caz contrar, părţile au stabilit ca actul să fie reziliat, cu plata daunelor interese, formate din avansul plătit şi daune morale de 50% din suma achitată.
Judecătorul a constatat că pârâta nu şi-a respectat obligaţia asumată, aceasta neefectuând o adaptare a sistemului faţă de specificul activităţii reclamantei. S-a reţinut, în consecinţă, că reclamanta şi-a îndeplinit obligaţia asumată, în timp ce pârâta nu a dovedit implementarea sistemului, devenind incidente prevederile art. 1020 – art. 1021 C. civ.
Pentru considerentele reţinute şi constatându-se că decizia completului de apel este legală, în conformitate cu art. 312 C. proc. civ., recursul declarat în cauză a fi respins ca nefondat.
ÎNALTA CURTE DE CASAŢIE ŞI JUSTIŢIE, SECŢIA COMERCIALĂ, Decizia nr. 1353 din 22 aprilie 2010, Dosar nr. 4908/2/2008, scj. ro
March 19th, 2011 | Tags: Daune morale, RASPUNDEREA CIVILA CONTRACTUALA | Category: jurisprudenta ICCJ | Leave a comment
REVOLUTIE, TIMISOARA, DAUNE MORALE, PREJUDICII CONCRETE SUFERITE
S-a reţinut, în esenţă, că în şedinţa Comitetului Politic Executiv al P.C.R. din 17 decembrie 1989 şi în teleconferinţa din aceeaşi dată, N.C. a cerut ca demonstraţiile de la Timişoara să fie înăbuşite cu orice preţ, prin toate mijloacele, inclusiv prin folosirea armelor de foc.
Partea civilă C.S. a susţinut că sumele acordate prin sentinţă, pentru daune materiale şi daune morale sunt insuficiente, neacoperind prejudiciul real suferit, solicitând a se majora cuantumul despăgubirilor, la o sumă pe care a lăsat-o la aprecierea instanţei; partea civilă R.M. a solicitat majorarea cuantumului despăgubirilor, de la 50 milioane, la 700 milioane, iar Ş.M.I. a solicitat să i se acorde suma de 6.760.000 lei, despăgubiri pentru degradările produse la rulouri şi la partea exterioară a apartamentului în care locuieşte, ca urmare a focurilor de armă trase de militari.
Prin decizia nr. 8 din 25 februarie 2000 a Curţii Supreme de Justiţie, Completul de 9 judecători, au fost respinse recursurile declarate de inculpaţii S.V. şi C.M., de părţile civile C.S., R.M. şi Ş.M.I. şi de partea responsabilă civilmente Ministerul Apărării Naţionale.
În legătură cu latura civilă a cauzei, se motivează, în esenţă că, cuantumurile daunelor materiale şi morale acordate părţilor civile, cărora li s-au admis cererile de despăgubiri, au fost determinate pe baza prejudiciilor concrete suferite de fiecare în parte, astfel cum acestea au fost stabilite prin probe şi prin apreciere în raport cu gravitatea vătămărilor dovedite.
Se mai motivează că s-a stabilit corect şi răspunderea solidară a inculpaţilor şi părţii responsabile civilmente pentru plata despăgubirilor acordate părţilor civile.
Cu privire la recursul părţii civile C.S. se motivează că acesta este nefondat, deoarece nu s-a constituit parte civilă cu sume mai mari decât cele i s-au acordat; recursul părţii civile R.M., de asemenea, este nefondat, căci nu a prezentat dovezi că a suferit, în afară de prejudiciul moral, şi prejudiciul material, iar recursul lui Ş.M.I. este nefondat, pentru că nu poate să i se acorde despăgubiri pentru degradările la apartament, din moment ce inculpaţii nu au fost trimişi în judecată pentru infracţiunea de distrugere şi nici nu s-au prezentat dovezi pentru justificarea pretenţiilor formulate.
ÎNALTA CURTE DE CASAŢIE ŞI JUSTIŢIE – SECŢIILE UNITE – Decizia nr. 1 din 22 martie 2004, Dosar nr. 4/2001, scj. ro
March 19th, 2011 | Tags: Daune morale, PREJUDICII CONCRETE SUFERITE, REVOLUTIE, TIMISOARA | Category: jurisprudenta ICCJ | Leave a comment
DAUNE MORALE, DOVADA EXISTENŢEI UNUI PREJUDICIU MORAL
Sunt nelegale Ordinele ministrului Educaţiei şi Cercetării nr. 5001/2006, 5262/2006 şi 2346/2007, în măsura şi în ceea ce priveşte, instituirea obligaţiei de a susţine testele naţionale pentru admiterea în liceele cu profil artistic din filiera vocaţională a învăţământului naţional şi a repartizării absolvenţilor, la aceste licee, în funcţie de notele obţinute la aceste teste.
Prin aceste ordine se creează o diferenţă foarte mare între copiii care urmează cursurile şcolilor generale şi cei care acced în învăţământul artistic – care susţin probe de aptitudini specifice, începând cu înscrierea în clasa I şi apoi în fiecare an din cei opt ai ciclului primar şi gimnazial – diferenţă ce este de natură a atrage o situaţie de discriminare a celor din urmă, cele două categorii de absolvenţi neaflându-se în situaţii analoage.
A fost obligat pârâtul Ministerul Educaţiei, Cercetării şi Tineretului să achite fiecăruia dintre reclamanţi câte 10.000 lei cu titlu de daune morale şi a fost respins restul pretenţiilor reclamanţilor.
Împotriva acestei sentinţe s-a declarat recurs de Ministerul Educaţiei, Cercetării şi Tineretului solicitând admiterea recursului, modificarea, în parte, a sentinţei atacate în sensul respingerii în totalitate a acţiunii. Sub aspectul daunelor morale este criticată soluţia instanţei de fond pentru că nu s-a făcut dovada existenţei unui prejudiciu moral deşi reclamanţii aveau obligaţia acestei dovezi.
Sunt fondate criticile din motivele de recurs ce vizează acordarea daunelor morale.
Potrivit art. 18 alin.1 din Legea nr. 554/2004 instanţa, soluţionând cererea, poate, după caz, să anuleze, în tot sau în parte, actul administrativ, să oblige autoritatea publică să emită un act administrativ, să elibereze un alt înscris sau să efectueze o anumită operaţiune administrativă, iar potrivit art. 18 alin.3 din acelaşi act normativ, în cazul soluţionării cererii, instanţa va hotărî şi asupra despăgubirilor pentru daunele materiale şi morale cauzate, dacă reclamantul a solicitat acest lucru.
În speţă, daunele morale au fost acordate pentru a compensa consecinţele negative pe care actele emise le-au produs reclamanţilor.
Însă, raportat la faptul că instanţa a recunoscut discriminarea la care au fost supuşi, a obligat autorităţile să-i înscrie la liceu a atenuat din consecinţele pe plan public pe care le-au avut asupra reclamanţilor, astfel încât se poate aprecia că, sub aspectul cuantumului danelor morale acordate, recursul este fondat.
De aceea, în baza art. 312 alin.2 Cod procedură civilă, raportat la art. 20 alin.3 din Legea nr. 554/2004, recursul declarat de Ministerul Educaţiei, Cercetării şi Tineretului a fost admis, sentinţa atacată fiind modificată în parte, în sensul că Ministerul Educaţiei, Cercetării şi Tineretului a fost obligat la plata sumei de 5.000 lei către fiecare dintre reclamanţi, cu titlu de daune morale, celelalte dispoziţii ale sentinţei fiind însă, menţinute.
Î.C.C.J, Secţia contencios administrativ şi fiscal, Decizia nr. 824 din 13 februarie 2009, scj. ro
March 19th, 2011 | Tags: Daune morale, DOVADA EXISTENŢEI UNUI PREJUDICIU MORAL | Category: jurisprudenta ICCJ | Leave a comment
daunele morale,salariaţi
În cadrul litigiilor de muncă privind atragerea răspunderii patrimoniale a angajatorilor potrivit art. 269 alin. (1) din Codul muncii, daunele morale pot fi acordate salariaţilor numai în cazul în care legea, contractul colectiv de muncă sau contractul individual de muncă cuprinde clauze exprese în acest sens.
În acest cadru de reglementare, prin art. 269 alin. (1) din Codul muncii s-a prevăzut că “angajatorul este obligat, în temeiul normelor şi principiilor răspunderii civile contractuale, să îl despăgubească pe salariat în situaţia în care acesta a suferit un prejudiciu material din culpa angajatorului în timpul îndeplinirii obligaţiilor de serviciu sau în legătură cu serviciul”.
Corelativ, prin art. 270 alin. (1) din acelaşi cod, în care este reglementată răspunderea materială a salariaţilor, s-a prevăzut că “salariaţii răspund patrimonial, în temeiul normelor şi principiilor răspunderii civile contractuale, pentru pagubele materiale produse angajatorului din vina şi în legătură cu munca lor”.
Este adevărat că prin art. 295 alin. (1) din Codul muncii se prevede că “dispoziţiile prezentului cod se întregesc cu celelalte dispoziţii cuprinse în legislaţia muncii şi, în măsura în care nu sunt incompatibile cu specificul raporturilor de muncă prevăzute de prezentul cod, cu dispoziţiile legislaţiei civile”.
ÎNALTA CURTE DE CASAŢIE ŞI JUSTIŢIE – SECŢIILE UNITE – DECIZIA Nr. XL (40) din 7 mai 2007, publicată în Monitorul Oficial al României, Partea I, nr. 763 din 12 noiembrie 2007 Dosar nr. 10/2007
March 19th, 2011 | Tags: daunele morale, răspunderea patrimonială a angajatorului şi a salariaţilor, salariaţi | Category: jurisprudenta ICCJ | Leave a comment
March 19th, 2011 | Tags: COMPETENȚĂ, Completele de 5 judecători, Completele de 9 judecători | Category: diverse | Leave a comment
Lege nr. 429 din 23 octombrie 2003 de revizuire a Constituţiei României a fost publicată în Monitorul Oficial al României, Partea I, nr. 758 din 29 octombrie 2003.
March 18th, 2011 | Tags: Constituţia României, Curtea Supremă de Justiție, Înalta Curte de Casaţie şi Justiţie | Category: diverse | Leave a comment
March 18th, 2011 | Tags: Criterii, cuantum, Daune morale | Category: jurisprudenta ICCJ | Leave a comment
MODIFICAREA ŞI COMPLETAREA LEGII NR. 24/2000 PRIVIND NORMELE DE TEHNICĂ LEGISLATIVĂ
Legea nr. 24/2000 privind normele de tehnică legislativă pentru elaborarea actelor normative, republicată în Monitorul Oficial al României, Partea I, nr. 260 din 21 aprilie 2010, se modifică şi se completează prin Legea nr. 29 din 11 martie 2011, publicată în Monitorul Oficial al României, Partea I, nr. 182 din 15 martie 2011.
În noua redactare, art. 21 va avea următorul cuprins:
“Art. 21. – În activitatea de documentare pentru fundamentarea proiectului de act normativ se vor examina practica Curţii Constituţionale în acel domeniu, jurisprudenţa în materie a Curţii Europene a Drepturilor Omului, practica instanţelor judecătoreşti în aplicarea reglementărilor în vigoare, precum şi doctrina juridică în materie.”
Articolul 22 dispune că soluţiile legislative preconizate prin noua reglementare trebuie să aibă în vedere reglementările în materie ale Uniunii Europene, asigurând compatibilitatea cu acestea.
Aceste prevederi se aplică în mod corespunzător şi în ceea ce priveşte dispoziţiile cuprinse în tratatele internaţionale la care România este parte, precum şi în ceea ce priveşte jurisprudenţa Curţii Europene a Drepturilor Omului.
Când este cazul, se vor face propuneri de modificare şi completare a actelor normative interne ale căror dispoziţii nu sunt concordante cu cele ale actelor internaţionale la care România este parte sau nu asigură compatibilitatea cu dreptul comunitar ori se află în contradicţie cu jurisprudenţa Curţii Europene a Drepturilor Omului.
Guvernul, în termen de cel mult 3 luni de la data comunicării hotărârii Curţii Europene a Drepturilor Omului, prezintă Parlamentului proiectul de lege cu privire la modificarea şi completarea sau abrogarea actului normativ ori a unor părţi ale acestuia care vin în contradicţie cu dispoziţiile Convenţiei europene a drepturilor omului şi ale protocoalelor adiţionale la aceasta, ratificate de România, şi cu hotărârile Curţii Europene a Drepturilor Omului.
March 18th, 2011 | Tags: NORMELE DE TEHNICĂ LEGISLATIVĂ | Category: Stiri | Leave a comment
ACORDAREA PLĂŢILOR COMPENSATORII , CONCEDIERII COLECTIVE , BANCĂ DE STAT, JURISPRUDENŢA CONTRADICTORIE , TRIBUNALE
Curtea observă că a concluzionat anterior că anumite divergenţe în interpretare pot fi acceptate ca fiind caracteristici inerente ale oricărui sistem judiciar care, asemenea celui din România, se bazează pe un ansamblu de instanţe de fond şi de recurs având o competenţă teritorială determinată [a se vedea Zielinski şi Pradal şi Gonzalez şi alţii împotriva Franţei (MC), nr. 24.846/94 şi 34.165/96-34.173/96, paragraful 59, CEDO 1999-VII]. Această concluzie a fost pronunţată în raport cu sistemele juridice care includ o curte supremă, al cărei rol precis era acela de a soluţiona contradicţiile dintre deciziile instanţelor inferioare [a se vedea Zielinski şi Pradal şi Gonzalez şi alţii, citată anterior, şi Schwarzkopf şi Taussik împotriva Republicii Cehe (dec.), nr. 42.162/02, 2 decembrie 2008]. Continue reading ACORDAREA PLĂŢILOR COMPENSATORII , CONCEDIERII COLECTIVE , BANCĂ DE STAT, JURISPRUDENŢA CONTRADICTORIE , TRIBUNALE
March 18th, 2011 | Tags: ACORDAREA PLĂŢILOR COMPENSATORII, BANCĂ DE STAT, CONCEDIERII COLECTIVE, JURISPRUDENŢA CONTRADICTORIE, TRIBUNALE | Category: jurisprudenta CEDO | Leave a comment
Pagina 51 din 68« Prima«...102030...4950515253...60...»Ultima »

References: ICCJ 
 ICCJ 
 ICCJ 
 ICCJ 
 ICCJ 
 ICCJ 

Articolul 22